ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2082/97 υποβολή: Cristiana Muscardini (NI) προς την Επιτροπή (19 Iουνίου 1997)

Θέμα: Αναμόρφωση των συντάξεων

Ο Ευρωπαϊκός Χάρτης των δικαιωμάτων των συνταξιούχων υποστηρίζει με έμφαση, ιδιαίτερα στα άρθρα 5 και 8, ορισμένες αρχές που αφορούν τους εργαζομένους οι οποίοι βρίσκονται σε σύνταξη. Η Επιτροπή:

1. ποια γνώμη έχει σχετικά με αυτές τις αρχές και σχετικά με την εφαρμογή τους;

2. πιστεύει ότι υπάρχουν οι συνθήκες για τη διατύπωση συγκεκριμένων προτάσεων;

3. θεωρεί ότι η Ευρώπη των πολιτών αναμένει και απαντήσεις σ' αυτού του είδους τα ζητήματα εκτός εκείνων αυστηρά νομισματικού χαρακτήρα;

Απάντηση του κ. Flynn εξ ονόματος της Επιτροπής (22 Ιουλίου 1997)

1. Η Επιτροπή εγκρίνει τις κατευθυντήριες γραμμές που υπάρχουν στον Ευρωπαϊκό Χάρτη των Δικαιωμάτων του Συνταξιούχου. Ωστόσο η εφαρμογή αυτών των αρχών είναι αρμοδιότητα των κρατών μελών, καθένα από τα οποία διατηρεί πράγματι, σύμφωνα με την αρχή της επικουρικότητας, τον έλεγχο της οργάνωσης και της χρηματοδότησης του συνταξιοδοτικού του συστήματος.

2. Η Επιτροπή δημοσίευσε στις 12 Μαρτίου 1997 ανακοίνωση στο Συμβούλιο και στο Κοινοβούλιο με τίτλο «Εκσυγχρονισμός και βελτίωση της κοινωνικής προστασίας στην Ευρωπαϊκή Ένωση» ((COM(97) 102 )), όπου ανέλυσε ιδίως το θέμα του μέλλοντος των συνταξιοδοτικών συστημάτων με την προοπτική της δημογραφικής γήρανσης των ευρωπαϊκών κοινωνιών. Η Επιτροπή διατύπωσε ιδίως κάποιους προβληματισμούς με στόχο να εξασφαλιστεί η βιωσιμότητα των δημόσιων συνταξιοδοτικών συστημάτων, η υλοποίηση ενός σίγουρου περιβάλλοντος για τα επικουρικά συστήματα και η ανταπόκριση στις ανάγκες όσον αφορά τη φροντίδα των ηλικιωμένων. Η Επιτροπή κάλεσε το Συμβούλιο, το Κοινοβούλιο, την Οικονομική και Κοινωνική Επιτροπή, την Επιτροπή Απασχόλησης και Αγοράς Εργασίας καθώς και την Επιτροπή Οικονομικής Πολιτικής να γνωμοδοτήσουν σχετικά με τις ιδέες που αφορούν τον εκσυγχρονισμό των συστημάτων κοινωνικής προστασίας που προτείνονται μέσα σ' αυτή την ανακοίνωση.

3. Η Επιτροπή προτίθεται να προαγάγει την εφαρμογή ενός ευρωπαϊκού κοινωνικού μοντέλου που να βασίζεται σε κοινές αξίας και στην πεποίθηση ότι κοινωνική πολιτική και οικονομικά αποτελέσματα δεν αντιστρατεύονται αλλά αντίθετα ενισχύονται αμοιβαία. Τα σε υψηλό βαθμό ανεπτυγμένα συστήματα κοινωνικής προστασίας αποτελούν μεγάλη συνιστώσα αυτού του μοντέλου. Ωστόσο για να διαφυλαχτεί η κοινωνική προστασία, είναι αναγκαίο να μεταρρυθμίσουμε τα ευρωπαϊκά συστήματα με τις διάφορες μορφές τους διότι οι συνθήκες κάτω από τις οποίες δημιουργήθηκαν αυτά τα συστήματα έχουν τώρα αλλάξει. Πρόκειται για το να προσαρμόσουμε την κοινωνική προστασία στη σημερινή κοινωνία, χωρίς ωστόσο να της αφαιρέσουμε τις θεμελιώδεις αξίες της όσον αφορά την αλληλεγγύη και τη συνοχή. Αυτή η αποστολή είναι σύνθετη και τα μέσα για την εκτέλεσή της αβέβαια. Κάθε κράτος μέλος πρέπει να βρει τις ενδεικνυόμενες λύσεις για το δικό του σύστημα και να επιμείνει όσον αφορά τη στρατηγική της σύγκλισης που καθορίζεται μέσα στη σύσταση του Συμβουλίου της 27ης Ιουλίου 1992 ((EE L 245, 26.8.1992 )) (92/442/ΕΟΚ).
ΓΡΑΠΤΗ ΕΡΩΤΗΣΗ P-2430/97 υποβολή: David Hallam (PSE) προς την Επιτροπή (8 Iουλίου 1997)

Θέμα: Ψήφισμα του Ευρωπαϊκού Κοινοβουλίου του 1988 σχετικά με την αναγνώριση της μιμικής γλώσσας των κωφαλάλων

Σε ποιές ενέργειες έχει προβεί η Επιτροπή βάσει του ψηφίσματος ((ΕΕ C 187, 18.7.1988, σελ. 236. )) του Ευρωπαϊκού Κοινοβουλίου του 1988 με το οποίο ζητείται η αναγνώριση της μιμικής γλώσσας των κωφαλάλων στην Ευρώπη;

Απάντηση του κ. Flynn εξ ονόματος της Επιτροπής (30 Ιουλίου 1997)

Το 1995 το Κοινοβούλιο ενέκρινε το ποσό των 500.000 ECU για μέτρα σχετικά με τη νοηματική γλώσσα στην Κοινότητα. Η Επιτροπή επικρότησε το γεγονός, επειδή έχει πλήρη συνείδηση της σημασίας που έχει η νοηματική γλώσσα για την ισότητα ευκαιριών των κωφαλάλων.

Η Επιτροπή έλαβε από τότε τα αναγκαία μέτρα απευθυνόμενη στη μη κυβερνητική οργάνωση, την Ευρωπαϊκή Ένωση Κωφαλάλων, με το αίτημα να διοργανώσει προγράμματα νοηματικής γλώσσας το 1996 και 1997, τα οποία θα λάβουν υπόψη το ψήφισμα του Κοινοβουλίου του 1988 ως βάση για την ανάπτυξή τους.Τα αποτελέσματα των προγραμμάτων 1996/1997 για τις νοηματικές γλώσσες θα εξετασθούν σε συνέδριο στις Βρυξέλλες το Σεπτέμβριο του 1997 με στόχο να υποβληθούν συγκεκριμένες προτάσεις για τη λήψη περαιτέρω μέτρων όσον αφορά τις γλώσσες νοημάτων σε όλη την Κοινότητα.
ΓΡΑΠΤΗ ΕΡΩΤΗΣΗ E-1982/97 υποβολή: Jesϊs Cabezσn Alonso (PSE) προς την Επιτροπή (9 Iουνίου 1997)

Θέμα: Διακυβερνητή Διάσκεψη και διεύρυνση της Ευρωπαϊκής 7Ενωσης

Έχει λεχθεί ότι οι διαπραγματεύσεις για τη μελλοντική διεύρυνση της Ευρωπαϊκής Ένωσης θα αρχίσουν όταν λήξη η Διακυβερνητική Διάσκεψη.

Ποιά ερμηνεία πρέπει να δοθεί σε μιά τέτοια δήλωση; Σημαίνει, άραγε, ότι η έναρξη των διαπραγματεύσεων θα γίνει αμέσως μετά την ολοκλήρωση της Διάσκεψης, ή, αντιθέτως, όταν η νέα Συνθήκη που θα προέλθει από τη ΔΔ θα έχει κυρωθεί και από τα δεκαπέντε σημερινά κράτη μέλη της Ευρωπαϊκής Ένωσης;

Απάντηση του κ. Santer εξ ονόματος της Επιτροπής (28 Ιουλίου 1997)

Όπως επιβεβαιώθηκε από το Ευρωπαϊκό Συμβούλιο του Άμστερνταμ (16-17 Ιουνίου 1997), η ολοκλήρωση της διακυβερνητικής διάσκεψης (ΔΚΔ) άνοιξε το δρόμο για την εκκίνηση της διαδικασίας με στόχο τη διεύρυνση.

Το προαναφερόμενο Ευρωπαϊκό Συμβούλιο ανακοίνωσε ότι, για να ξεκινήσουν οι διαπραγματεύσεις όσο το δυνατόν γρηγορότερα μετά τον Δεκέμβριο του 1997, το Ευρωπαϊκό Συμβούλιο του Δεκεμβρίου 1997 θα λάβει τις αναγκαίες αποφάσεις σχετικά με τη γενική διαδικασία της διεύρυνσης και θα προβεί στους πρακτικούς διακανονισμούς για την αρχική φάση των διαπραγματεύσεων και την ενίσχυση της προενταξιακής στρατηγικής της Κοινότητας, καθώς και στη λήψη όλων των δυνατών μέτρων με σκοπό την αύξηση της συνεργασίας μεταξύ της Κοινότητας και όλων των υποψηφίων χωρών.
ΓΡΑΠΤΗ ΕΡΩΤΗΣΗ E-2032/97 υποβολή: Jesϊs Cabezσn Alonso (PSE) και Juan Colino Salamanca (PSE) προς την Επιτροπή (13 Ιουνίου 1997)

Θέμα: Επιθέσεις κατά ισπανικών προϊόντων στη Γαλλία

Μετά τις επιθέσεις γάλλων αγροτών κατά ισπανικών οπωροκηπευτικών προϊόντων, στη διάρκεια του Μαΐου 1997, αποφάσισε η Επιτροπή να εκφράσει τα παράπονά της, να διαμαρτυρηθεί, να επιβάλει κυρώσεις ή να προσφύγει κατά της γαλλικής κυβέρνησης η παθητική στάση της οποίας, σε επανειλημμένες περιπτώσεις, έχει ως αποτέλεσμα να εμποδίζεται η ελεύθερη κυκλοφορία προσώπων και αγαθών από την Ευρωπαϊκή Ένωση μέσω του γαλλικού εδάφους;

Απάντηση του κ. Fischler εξ ονόματος της Επιτροπής (27 Ιουνίου 1997)

Παρακαλείται το Αξιότιμο Μέλος να ανατρέξει στην απάντηση που εδόθη από την Επιτροπή στη γραπτή ερώτηση P-1992/97 τou k. Garcνa-Margallo y Marfil ((βλέπε σελίδα 137 )).
ΓΡΑΠΤΗ ΕΡΩΤΗΣΗ E-1620/97 υποβολή: Μιχαήλ Παπαγιαννάκης (GUE/NGL) προς την Επιτροπή (7 Μαΐου 1997)

Θέμα: Ελληνικό Επιχειρησιακό Πρόγραμμα «Υγεία και Πρόνοια»

Στο Επιχειρησιακό Πρόγραμμα «Υγεία και Πρόνοια», που υπέβαλε η Ελλάδα για την περίοδο 1994-1999 και εγκρίθηκε από την Επιτροπή, συμπεριλαμβάνεται το δεύτερο υποπρόγραμμα με τον τίτλο «Υποπρόγραμμα Πρόνοια» που αφορά τη βελτίωση του επιπέδου της κοινωνικής προστασίας των ευπαθών ομάδων του πληθυσμού και περιέχει τρία βασικά μέτρα που στοχεύουν στην ενίσχυση του ελληνικού συστήματος κοινωνικής προστασίας και στην καταπολέμηση του κοινωνικοοικονομικού αποκλεισμού των λιγότερο ευνοημένων ομάδων.

Ερωτάται η Επιτροπή ποια είναι μέχρι σήμερα η απορρόφηση για κάθε μέτρο του υποπρογράμματος «Πρόνοια» και για ποια ακριβώς έργα;

Απάντηση της κ. Wulf-Mathies εξ ονόματος της Επιτροπής (13 Ιουνίου 1997)

Στο πλαίσιο του προγράμματος «Υγεία και Πρόνοια», το υποπρόγραμμα «Πρόνοια» προβλέπει τη λήψη μέτρων που αφορούν:

- το δίκτυο κέντρων για την επανένταξη των αναπήρων 7

- τη βελτίωση των υπηρεσιών ορισμένου αριθμού ήδη υφισταμένων κέντρων αναπήρων, καθώς και τη δημιουργία κέντρων για αυτιστικά άτομα 7

- το δίκτυο κέντρων επείγουσας παρέμβασης για μειονεκτικές κοινωνικές ομάδες 7

- τη σύσταση ενός κέντρου αποτοξίνωσης κρατουμένων.

Η απορρόφηση για τα εν λόγω μέτρα είναι βραδεία, δεδομένου του ιδιαίτερα καινοτόμου χαρακτήρα των ενεργειών αυτών. Το δεύτερο μέτρο παρουσίαζε, στις 30 Μαρτίου 1997, απορρόφηση κατά 14%. Τα λοιπά μέτρα βρίσκονται στο στάδιο της μελέτης και του προγραμματισμού. Πρόκειται για ενέργειες που υλοποιούνται από το Υπουργείο Υγείας.

Για λεπτομερέστερα στοιχεία σχετικά με την επιτευχθείσα πρόοδο όσον αφορά τα μέτρα αυτά, παρακαλείται το Αξιότιμο Μέλος του Κοινοβουλίου να απευθυνθεί στο εν λόγω υπουργείο.
ΓΡΑΠΤΗ ΕΡΩΤΗΣΗ E-2280/97 υποβολή: Hedy d'Ancona (PSE) προς την Επιτροπή (2 Iουλίου 1997)

Θέμα: Το Πρόγραμμα Comenius

1. Μπορεί να ανακοινώσει η Επιτροπή ποιό ήταν φέτος, ανά χώρα, το ποσοστό περικοπής του σχετικού με το Πρόγραμμα Comenius προϋπολογισμού;

2. Αλληθεύει το γεγονός ότι για τις Κάτω Χώρες η μείωση αυτή αντιπροσωπεύει περίπου το 30% σε σχέση με την προηγούμενη χρονιά;

3. Οφείλεται η περικοπή αυτή στο γεγονός ότι τα μικρά κράτη μέλη χρησιμοποίησαν τον προϋπολογισμό τους ενώ τα μεγάλα συνάντησαν περισσότερες δυσκολίες ως προς αυτό; Εάν ναι θα μπορούσε να αναφέρει η Επιτροπή σε ποιά πολιτική εγγράφεται η απόφαση επιβολής δημοσιονομικών περικοπών σε χώρες που εφαρμόζουν με επιτυχία μία ρύθμιση της Ένωσης;

4. Μπορεί να ανακοινώσει η Επιτροπή ποιές θα είναι οι συνέπειες των περικοπών αυτών για ένα πρόγραμμα το οποίο μέχρι στιγμής εφαρμοζόταν με επιτυχία στις Κάτω Χώρες;

5. Πώς συμβιβάζεται τούτο με τον ενθουσιασμό που επέδειξε μέχρι σήμερα η Επιτροπή για την επιτυχία της πολιτικής των ανταλλαγών στον τομέα της εκπαίδευσης;

6. Προτίθεται η Επιτροπή ή το Συμβούλιο να λάβουν μέτρα με στόχο την αντιστάθμιση των επιπτώσεων των περικοπών; Εάν ναι ποιά θα είναι τα μέτρα αυτά;

Aπάντηση της κας Cresson εξ ονόματος της Επιτροπής (22 Ιουλίου 1997)

Ο προϋπολογισμός που διατέθηκε στα κράτη μέλη και στις συμμετέχουσες τρίτες χώρες για την ενέργεια 1 του Comenius το 1996 και το 1997 υποδεικνύεται σε πίνακα που διαβιβάζεται απευθείας στον αξιότιμο βουλευτή και στη Γραμματεία του Κοινοβουλίου. Η μείωση το 1997 οφείλεται σε μείωση του συνολικού προϋπολογισμού που διατέθηκε στο ΣΩΚΡΑΤΗΣ (198,04 ΜECU το 1996 σε σύγκριση με 171,45 MECU το 1997).

Ο προϋπολογισμός για το 1997 κατανεμήθηκε σύμφωνα με τον τύπο που καθόρισε η Επιτροπή με βάση την απόφαση 819/95/ΕΚ του Κοινοβουλίου και του Συμβουλίου της 14ης Μαρτίου 1995 με την οποία εγκρίνεται το κοινοτικό πρόγραμμα δράσης ΣΩΚΡΑΤΗΣ ((EE 87, 20.4.1995. )) (αριθμός μαθητών, αριθμός σχολείων, αριθμός διδασκάλων, ακαθάριστο εγχώριο προϊόν ανά κάτοικο, μέση δαπάνη για ταξίδι ανάμεσα στη χώρα προέλευσης και στη χώρα υποδοχής).

Η μείωση του κονδυλίου του προϋπολογισμού αμβλύνεται από τη διανομή του αποθεματικού ύψους 5% που καθιερώνεται με την παραπάνω απόφαση 819/95/ΕΚ. Αυτό το αποθεματικό διατίθεται με βάση τον αριθμό των αιτήσεων από σχολεία, ενώ έτσι επιτρέπεται σε όλες τις συμμετέχουσες χώρες να αποδεχθούν αιτήσεις ποιότητας από σχολεία και δασκάλους. Συνεκτιμώντας αυτό το αποθεματικό, ο προϋπολογισμός που διατέθηκε στις Κάτω Χώρες μειώθηκε κατά 23% ανάμεσα στο 1996 και στο 1997.

Η Επιτροπή χαιρετίζει με μεγάλο ενθουσιασμό την επιτυχία του ΣΩΚΡΑΤΗΣ και ιδίως του Comenius, που αντιπροσωπεύει την κύρια καινοτομία του προγράμματος. Επομένως η Επιτροπή πρότεινε στο Συμβούλιο και το Κοινοβούλιο αύξηση του προϋπολογισμού του ΣΩΚΡΑΤΗΣ κατά 50 MECU κατά το 1998 και 1999.

Ωστόσο λόγω του μεγάλου αριθμού μαθητών στην Κοινότητα (70 εκατ.) τα κοινοτικά προγράμματα διαδραματίζουν μόνο ενθαρρυντικό ρόλο. Εναπόκειται στα κράτη μέλη να μεταλαμπαδεύσουν τις προσπάθειες της Κοινότητας όσον αφορά την εξασφάλιση της ανάπτυξης της συνεργασίας των ευρωπαϊκών σχολείων.
ΓΡΑΠΤΗ ΕΡΩΤΗΣΗ E-2014/97 υποβολή: Klaus Lukas (NI) προς την Επιτροπή (11 Iουνίου 1997)

Θέμα: «Διατάγματα Benes»

Το Ευρωπαϊκό Συμβούλιο της Κοπεγχάγης ανέθεσε, μεταξύ άλλων, στην Επιτροπή την εντολή να μεριμνήσει για την υλοποίηση της εφαρμογής των δημοκρατικών θεμελιωδών δικαιωμάτων και του κράτους δικαίου στα κράτη της Κεντρικής και Ανατολικής Ευρώπης που επιδιώκουν ένταξη στην ΕΕ.

Ποιά είναι η γνώμη της Επιτροπής, στο πλαίσιο αυτό, σχετικά με τη συνεχιζόμενη ισχύ, στις Δημοκρατίες της Τσεχίας και της Σλοβακίας, των «διαταγμάτων Benes» του 1945, με τα οποία απαλλοτριώθηκαν μαζικώς οι περιουσίες και αφαιρέθηκαν τα δικαιώματα των γερμανών και ούγγρων πολιτών των εν λόγω χωρών;

Με ποιό τρόπο θα αξιολογήσει η Επιτροπή, κατά την επεξεργασία των γνωμοδοτήσεών της για την έναρξη των διαπραγματεύσεων σχετικά με την ένταξη των κρατών της Κεντρικής και Ανατολικής Ευρώπης, το γεγονός ότι εξακολουθούν να ισχύουν μαζικές απαλλοτριώσεις, όπως αυτές που πραγματοποιήθηκαν βάσει των «διαταγμάτων Benes»;

Δεν συμφωνεί η Επιτροπή ότι μόνον με την κατάργηση, και στις δύο χώρες, των εν λόγω διαταγμάτων και την αποζημίωση των ενδιαφερομένων θυμάτων θα αποκατασταθούν η νομική ειρήνη και το αναγκαίο για μια ένταξη στην ΕΕ κράτος δικαίου;

Θα απαιτηθεί από τις υποψήφιες για ένταξη χώρες να λάβουν περαιτέρω σχετικά μέτρα;

Ποιά είναι η άποψη της Επιτροπής, στο πλαίσιο αυτό, σχετικά με τη γερμανοτσεχική «δήλωση συμφιλίωσης»;

Απάντηση του κ. Van den Broek εξ ονόματος της Επιτροπής (14 Ιουλίου 1997)

Η Επιτροπή γνωρίζει πλήρως το ιστορικό, την πολιτική σημασία και την ανθρώπινη διάσταση των θεμάτων στα οποία αναφέρεται το Αξιότιμο Μέλος.

Έχει επανειλημμένως εκφράσει την ικανοποίησή της σχετικά με τη «Γερμανο-τσεχική δήλωση περί των αμοιβαίων σχέσεών τους και της περαιτέρω ανάπτυξής τους» της 21ης Ιανουαρίου 1997 και ιδίως όσον αφορά το γεγονός ότι οι εν λόγω σχέσεις θα έχουν στόχο την ευρωπαϊκή ολοκλήρωση, διαδικασία στην οποία θα εντάσσονται. Οι πρόεδροι των δύο κρατών έκλεισαν επίσημα και κατηγορηματικά με τους λόγους που εκφώνησαν ενώπιον των κοινοβουλίων στη Βόννη και στην Πράγα τον Απρίλιο 1997, το κεφάλαιο των αντιδικιών του παρελθόντος και υπογράμμισαν το αμοιβαίο συμφέρον τους να οικοδομήσουν μια ενιαία Ευρώπη.

Η Επιτροπή ετοιμάζεται προς το παρόν να γνωμοδοτήσει σχετικά με τις υποψηφιότητες των διασυνδεδεμένων χωρών της Κεντρικής και Ανατολικής Ευρώπης για προσχώρηση στην Ένωση. Για την ετοιμασία των εν λόγω γνωμών της, η Επιτροπή βασίζεται στα κριτήρια που καθορίστηκαν στο Ευρωπαϊκό Συμβούλιο της Κοπεγχάγης το 1993. Τα κριτήρια αυτά καλύπτουν θέματα που αφορούν τη δημοκρατία και το κράτος δικαίου στις διασυνδεδεμένες χώρες.
ΓΡΑΠΤΗ ΕΡΩΤΗΣΗ E-1921/97 υποβολή: Mark Watts (PSE) προς την Επιτροπή (4 Iουνίου 1997)

Θέμα: Εισβολή στο Ανατολικό Τιμόρ

Ποιά είναι η πολιτική της Επιτροπής όσον αφορά την εισβολή της Ινδονησίας στό Ανατολικό Τιμόρ;

Ποιά είναι η στάση της Επιτροπής όσον αφορά τη φυλάκιση και το βασανισμό πολιτών που συμμετείχαν σε ειρηνικές εκδηλώσεις διαμαρτυρίας, όπως ο κ. Jacinto Das Neves Raimundo Alves, ένας δημόσιος υπάλληλος που περιλαμβάνεται σε ομάδα 13 πολιτών οι οποίοι δικάσθηκαν και καταδικάσθηκαν επειδή οργάνωσαν πορεία στο νεκροταφείο της Santa Cruz, στό Dili, στις 12 Νοεμβρίου 1991;

Ο κ. Raimundo Alves δικάσθηκε στό περιφερειακό δικαστήριο του Dili, τον Ιούνιο του 1993 και καταδικάσθηκε σε 10 χρόνια φυλάκισης 7 σήμερα βρίσκεται στις φυλακές της Semarang.

Απάντηση του κ. Marin εξ ονόματος της Επιτροπής (8 Ιουλίου 1997)

Η γενική στάση της Επιτροπής σχετικά με την κατάσταση στο Ανατολικό Τιμόρ είναι αυτή που διατυπώνεται στην κοινή θέση της Ενωσης, της 25ης Ιουνίου 1996, με την οποία καλείται η κυβέρνηση της Ινδονησίας να λάβει αποτελεσματικά μέτρα για την ουσιαστική βελτίωση της κατάστασης στο Ανατολικό Τιμόρ.

Η θέση της Επιτροπής και των κρατών μελών όσον αφορά πιο ειδικά τα δικαιώματα του ανθρώπου διατυπώθηκε επίσης με σκεπτικό την κατάσταση που επικρατεί στο Ανατολικό Τιμόρ. Πολλά διαβήματα έχουν πραγματοποιηθεί με τα οποία ζητείται καλή μεταχείριση και δυνατότητα επικοινωνίας με τους κρατουμένους καθώς και δίκαιη λύση με την οποία να επιτυγχάνεται σεβασμός των νόμιμων συμφερόντων και επιδιώξεων των κατοίκων του Ανατολικού Τιμόρ το οποίο δεν αναγνωρίζεται διεθνώς ως τμήμα της Ινδονησίας. Η Επιτροπή στηρίζει επίσης πλήρως τις τριμερείς διαπραγματεύσεις που πραγματοποιούνται υπό την αιγίδα των Ηνωμένων Εθνών.

Ειδικότερα, σχετικά με τα τραγικά γεγονότα του Νοεμβρίου 1991, η Κοινότητα και τα κράτη μέλη της κατεδίκασαν, με τη δήλωσή τους της 3ης Δεκεμβρίου 1991, τις απαράδεκτες ενέργειες του ινδονησιακού στρατού και υπεγράμμισαν την ανάγκη σεβασμού των δικαιωμάτων του ανθρώπου και της δημοκρατίας. Με άλλη δήλωσή της, στις 13 Φεβρουαρίου 1992, η Κοινότητα τόνισε τη βελτίωση των δικαιωμάτων του ανθρώπου στο Ανατολικό Τιμόρ και έκανε έκκληση για δίκαιες δίκες.

Σχετικά με τη συγκεκριμένη περίπτωση στην οποία αναφέρεται το Αξιότιμο Μέλος, η Επιτροπή χρησιμοποιεί συνήθως τα υπάρχοντά της κανάλια επικοινωνίας για να εκφράσει, μαζί με τα κράτη μέλη, την ανησυχία της όσον αφορά τις συγκεκριμένες περιπτώσεις βίαιας και άδικης μεταχείρισης.

Η Επιτροπή παρακολούθησε λεπτομερώς τα πρόσφατα γεγονότα σχετικά με τις πολιτικές εξελίξεις στην Ινδονησία και θα συνεχίσει να προβαίνει σε όλα τα απαραίτητα διαβήματα στην κυβέρνηση της Ινδονησίας για τον σεβασμό των βασικών ελευθεριών και των ανθρώπινων δικαιωμάτων.
ΓΡΑΠΤΗ ΕΡΩΤΗΣΗ E-1692/97 υποβολή: Daniel Varela Suanzes-Carpegna (PPE) προς την Επιτροπή (20 Μαΐου 1997)

Θέμα: Υπολογισμός των ημερών πλεύσεως ως ημέρες πραγματικής αλιείας

Η εφαρμογή της ισχύουσας κοινοτικής ρύθμισης έχει ως συνέπεια να υπολογίζονται οι ημέρες πλεύσεως των διαφόρων αλιευτικών σκαφών ως ημέρες αλιείας, γεγονός το οποίο οδηγεί σε μία σημαντική απώλεια των πραγματικών δυνατοτήτων αλίευσης. Χάριν παραδείγματος αναφέρεται ότι τα ισπανικά αλιευτικά σκάφη τα οποία αλιεύουν στη ζώνη VII του CIEM είναι υποχρεωμένα να πραγματοποιούν μέση διαδρομή τριών ημερών για την μετάβαση και την επιστροφή, γεγονός το οποίο έχει ως αποτέλεσμα να χάνουν τρεις ημέρες αλίευσης για κάθε αλιευτική έξοδο που πραγματοποιούν.

Ποιά μέτρα σχεδιάζει να εφαρμόσει επειγόντως η Επιτροπή για να επιλύσει αυτό το σημαντικό πρόβλημα το οποίο είναι άδικο;

Απάντηση της κ. Bonino εξ ονόματος της Επιτροπής (17 Ιουνίου 1997)

Το καθεστώς των αλιευτικών προσπαθειών διέπεται από τον κανονισμό (ΕΚ) αριθ. 685/95 του Συμβουλίου της 27ης Μαρτίου 1995 ((ΕΕ L 71 31.3.1995 )). Στοχεύει στη διαφύλαξη της ισορροπίας των πόρων μέσα στις διάφορες ζώνες αλιείας, εξασφαλίζοντας την μη αύξηση των συνολικών αλιευτικών προσπαθειών, αν όχι και τη μείωσή τους, σε περίπτωση που αυτό απαιτείται λόγω των εξελίξεων που αφορούν τους πόρους.

Για κάθε σκάφος ορίζεται ως το προϊόν της ικανότητάς του και της δραστηριότητάς του και εκφράζεται σε «kilowatt x αριθμό των ημερών στη ζώνη».

Η χρονική διάρκεια που είναι αναγκαία για να μεταβεί ένα σκάφος στη ζώνη που υπόκειται στο καθεστώς των αλιευτικών προσπαθειών, δεν λαμβάνεται, επομένως, υπόψη κατά τον υπολογισμό αυτής της προσπάθειας. Μόνο ο συνολικός αριθμός των ημερών παραμονής στη ζώνη λαμβάνεται υπόψη, ανεξαρτήτως της πραγματικής χρονικής διάρκειας των αλιευτικών δραστηριοτήτων στη ζώνη αυτή.

Για πληροφόρησή σας αναφέρουμε ότι ο υπολογισμός, για κάθε ιχθυότοπο, των επιπέδων των αλιευτικών προσπαθειών, έχει πραγματοποιηθεί από τα κράτη μέλη τα οποία γνωστοποίησαν στην Επιτροπή αυτά τα στοιχεία, και τα οποία έχουν δημοσιευθεί στον κανονισμό (ΕΚ) αριθ. 2027/95 του Συμβουλίου της 15ης Ιουνίου 1995 ((EE L 199, 24.8.1995 )).
ΓΡΑΠΤΗ ΕΡΩΤΗΣΗ P-1783/97 υποβολή: Konstantinos Χατζηδάκης (PPE) προς την Επιτροπή (14 Μαΐου 1997)

Θέμα: Μείωση του ύψους της κοινοτικής πριμοδότησης για τα αιγοπρόβατα στην Ελλάδα

Σημαντικά μειώθηκε φέτος το ύψος της κοινοτικής επιδότησης που λαμβάνουν οι παραγωγοί αιγοπρόβειου κρέατος στην Ελλάδα για την κάθε επιλέξιμη προβατίνα (μείωση πάνω από 2.000 δρχ. για τα ζώα χαμηλού βάρους.

Εάν, σύμφωνα με τις πληροφορίες που δίνονται στους παραγωγούς, η μείωση αυτή οφείλεται στην αύξηση της τιμής του σφάγιου αιγοπρόβειου κρέατος σε ευρωπαϊκό επίπεδο, μπορεί η Επιτροπή να πληροφορήσει με βάση ποιά στοιχεία, που συνέλεξε με ποιο τρόπο και από ποιες πηγές, κατέληξε στη διαπίστωση ότι υπήρχε αντίστοιχη αύξηση της τιμής του αιγοπρόβειου κρέατος και στην Ελλάδα και μάλιστα τέτοια που να δικαιολογεί μια σημαντική μείωση της επιδότησης;

Τέλος με δεδομένες τις μεγάλες δυσκολίες που δημιουργεί η ξαφνική αυτή απόφαση στους παραγωγούς μπορεί η Επιτροπή να με πληροφορήσει εάν υπάρχει η δυνατότητα κάποιας εξαίρεσης για περιοχές που αποδεδειγμένα δεν υπήρχε ανάλογη αύξηση του σφάγιου αιγοπρόβειου κρέατος ή πάντως για περιοχές που είναι γενικότερα προβληματικές, όπως π.χ. οι νησιωτικές, όπου το κόστος διακίνησης και γενικότερα εκμετάλλευσης της παραγωγής είναι σημαντικά μεγαλύτερο;

Απάντηση του κ. Fischler εξ ονόματος της Επιτροπής (11 Ιουνίου 1997)

Είναι αληθές ότι το ύψος της κοινοτικής πριμοδότησης που λαμβάνουν οι παραγωγοί αιγοπρόβειου κρέατος, μειώθηκε κατά την περίοδο εμπορίας 1996. Το εν λόγω ύψος της πριμοδότησης μειώθηκε πράγματι κατά 32% σε σχέση με την προηγούμενη περίοδο εμπορίας. Εντούτοις, και αντίθετα με τις πληροφορίες που διαθέτει το Αξιότιμο Μέλος του Κοινοβουλίου, η εν λόγω μείωση ουδεμία σχέση έχει με την ενδεχόμενη αύξηση των εξόδων σφαγής των αιγοπροβάτων σε ευρωπαϊκή κλίμακα. Η μείωση αυτή οφείλεται ουσιαστικά στην αισθητή αύξηση της τιμής στην κοινοτική αγορά κατά το 1996 σε σχέση με την προηγούμενη περίοδο εμπορίας, γεγονός που οδήγησε αυτόματα στην μείωση της πριμοδότησης, κατ' εφαρμογή των ισχυουσών κοινοτικών ρυθμίσεων.

Βάσει των προαναφερθέντων, είναι επομένως προφανές ότι τα ερωτήματα που τέθηκαν σχετικά με τα έξοδα σφαγής σε ορισμένες περιφέρειες της Κοινότητας και ειδικότερα στην Ελλάδα, δεν έχουν καμία σχέση με την μείωση της πριμοδότησης. Η Επιτροπή δεν διαθέτει εξάλλου επίσημα στοιχεία σχετικά με τα έξοδα σφαγής των αιγοπροβάτων στην Κοινότητα.